Suedia a găsit soluția pentru a ține renii departe de zonele locuite. Va construi renoducte.
Suedia va construi poduri pentru reni, să nu închidă drumurile din nordul țării. Primele construcții vor începe spre finalul anului în zona de est a orașului Umea. În Suedia populația de reni a ajuns la un număr de 250.000 de exemplare.
Încălzirea globală afectează din ce în ce mai multe animale și teritorii de pe glob. Pentru renii din Suedia, de exemplu, a fost nevoie de poduri speciale, ca să îi țină departe de zonele locuite, de care se apropie tot mai des, din cauza efectelor climatice.Guvernul le-a numit renoducte. Vor fi construite din a doua jumătate a lui 2021, peste drumurile și liniile de cale ferată din nordul țării.Așa, verișorii cerbilor vor ajunge mai rar în fața mașinilor. Sunt 250.000 de reni în Suedia. În ultimii ani, mai mult plouă decât ninge iarna. Iar apa îngheață peste noapte. La fel și mușchii și lichenii, cu care renii se hrănesc.Așa că animalele rămân înfometate. Renii sunt ajutați în mod normal de indigenii din nord. Dar și ei sunt afectați de schimbările climatice. În țările nordice, renii sunt foarte populari. Sunt folosiți inclusiv la curse.